Μητροπολίτης Κιτίου Μελέτιος Β΄

Ο Μελέτιος Β΄ (κατά κόσμον Κτωρίδης ή Εκτορίδης) ήταν Κύπριος ιεράρχης, ο οποίος διετέλεσε Μητροπολίτης Κιτίου από τις 3 Νοεμβρίου 1810 μέχρι τον θάνατό του το 1821.

Βιογραφικά στοιχεία
Ήταν αδελφός του Χριστόδουλου Κτωρίδη από την Λάρνακα, από οικογένεια κληρικών με καταγωγή από την Μαραθάσα και σύμφωνα με μία εκδοχή από τον Πεδουλά Κλεόβουλου Μυριανθόπουλου, Η συμβολή της Μαραθάσης εις την Εκκλησίαν, Λεμεσός 1949, σ. 57. Σύμφωνα με τα αρχεία της Μητρόπολης Κιτίου, από την Μαραθάσα κατάγονταν και οι μητροπολίτες Κιτίου Μελέτιος Α’ (1776 – 1797), Κιτίου Χρύσανθος Α’ (1797 – 1810), Πάφου Χρύσανθος Β’ (1805 – 1821) και Κιτίου Λεόντιος Β’ (1821 – 1837)Μητροπολίτης Πάφου (1805 – 1821) Χρύσανθος Β’, σ. 1 churchofcyprus.org.cy  χωρίς να αναφέρεται η γενέτειρα τους. Ίσως να κατάγονται από το χωριό Τρεις Ελιές της Μαραθάσας, καθώς ήταν συγγενείς του Αρχιεπισκόπου Κύπρου Χρύσανθου Β’ (1767 – 1810), που καταγόταν από το χωριό αυτόΜητροπολίτης Κιτίου (1810 – 1821) Μελέτιος Β’, σ. 1 – 2, churchofcyprus.org.cy.

Ο Μελέτιος πριν το 1810 ήταν Αρχιμανδρίτης. Χειροτονήθηκε Μητροπολίτης Κιτίου στις 3 Φεβρουαρίου το 1810"Το Προξενείο της Επτανήσου Πολιτείας  στην Κύπρο 1800-1807 και ο Πρόξενος Παναγής Αγγελάτος"   Νάσα Παταπίου   ,  Κέντρον Επιστημονικών Ερευνών 2000 σ. 286
    (Κυπριακά Χρονικά 1924 – σ. 228 ιδιόχειρα σημειώματα Π Αγγελάτου  )
     1810 " Εις τας 3 Φεβρουαρίου Πέμπτην εχειροτονήθη Κίτιον ο Μελετιος"
. Δεν είναι γνωστό αν πήρε μέρος στην διαμάχη του Οικονόμου Κυπριανού  με τον Αρχιεπίσκοπο Χρύσανθο Β’. Οι Οθωμανοί εξόρισαν τον Χρύσανθο και διόρισαν τον Κυπριανό Αρχιεπίσκοπο Κύπρου το 1810. Ο Μελέτιος έτσι ευεργετήθηκε, καταλαμβάνοντας την θέση του Μητροπολίτη Κιτίου το 1810 όταν και ο Κιτίου Χρύσανθος Α’ εξορίστηκε και αυτός.

Ως Μητροπολίτης, προώθησε την παιδεία ιδρύοντας Ελληνική Σχολή στην Λάρνακα και Λεμεσό. Λέγεται δε, ότι μυήθηκε στην Φιλική Εταιρεία.

Λέγεται ότι αποκεφαλίστηκε πρώτος από τους Οθωμανούς, την 9η Ιουλίου 1821. Θάφτηκε μαζί με τους άλλους θανατωθέντες ιεράρχες στο περίβολο του ναού της Παναγίας Φανερωμένης στην Λευκωσία.


 Παραπομπές 

Κατηγορία:Κύπριοι ιεράρχες
Κατηγορία:Μητροπολίτες Κιτίου
Κατηγορία:Ελληνική Επανάσταση του 1821